กระทรวงเกษตรและสหกรณ์ ส่งมอบผลไม้คุณภาพจากเกษตรกรไทย สู่บุคลากรทางการแพทย์ เป็นขวัญกำลังใจ
นายทองเปลว กองจันทร์ ปลัดกระทรวงเกษตรและสหกรณ์ พร้อมด้วยนายระพีภัทร์ จันทรศรีวงศ์ รองปลัดกระทรวงเกษตรและสหกรณ์ นายสัญญา แสงพุ่มพงษ์ ผู้ตรวจราชการกระทรวงเกษตรและสหกรณ์ และนายกฤษ อุตตมะเวทิน รองเลขาธิการสำนักงานมาตรฐานสินค้าเกษตรและอาหารแห่งชาติ (มกอช.) นำผลไม้จากเกษตรกรไปมอบเพื่อเป็นขวัญกำลังใจให้กับบุคลากรทางการแพทย์ ในการปฏิบัติงานเพื่อช่วยเหลือผู้ป่วยและประชาชนในช่วงสถานการณ์โรคโควิด - 19 ณ สำนักงานปลัดกระทรวงสาธารณสุข ในวันนี้ (11 พ.ค.64) โดยมี นพ. เกียรติภูมิ วงศ์รจิต ปลัดกระทรวงสาธารณสุข และคณะผู้บริหารกระทรวงสาธารณสุข เป็นผู้รับมอบปลัดกระทรวงเกษตรและสหกรณ์ กล่าวว่า กระทรวงเกษตรและสหกรณ์มีความห่วงใยบุคลากรทางการแพทย์ทุกคน โดยผลไม้ที่นำมามอบในครั้งนี้ เป็นผลไม้ที่เป็นผลผลิตของเกษตรกรไทยตั้งใจนำมามอบเพื่อเป็นขวัญและกำลังใจในการปฎิบัติหน้าที่ในสถานการณ์โรคระบาดโควิด-19 ได้แก่ เงาะ ทุเรียน สละ จากจังหวัดระยอง